open-index/open-wikipedia-markdown huggingface dataset:
Areiopagi

**Areiopagi** (joskus myös *Areopagi*; , "Areen kukkula") on Ateenassa Akropolin luoteispuolella sijaitseva kukkula. Kukkula on saanut nimensä siitä, että se oli alun perin omistettu Ares-jumalalle. Kukkulalla toimi antiikin aikana siitä nimensä saanut areiopagin neuvosto.

## Maantiede

Areiopagin kukkula sijaitsee antiikin aikaisen Ateenan alueen keskellä Akropolis-kukkulan ja Agoran välisellä alueella, Agorasta etelään ja Akropoliista luoteeseen. Areiopagin länsipuolella on Pnyksin kukkula. Kukkulan korkeus on noin 115 metriä. Areiopagi on marmorikiveä ja nykyisin lähes paljas. Kukkulan pohjoisrinne on jyrkkä, ja pääsy ylös on eteläsivulta kallioon kaiverrettuja portaita pitkin. Paikalta on hyvä näköala Akropoliille ja Agoralle.

## Mytologia ja historia

Kreikkalaisen mytologian mukaan kukkula sai nimensä siitä, että Ares tuomittiin paikalla tämän surmattua Poseidonin pojan Halirrothioksen. Toisen selityksen mukaan nimi oli peräisin siitä, että amatsonit uhrasivat paikalla Areelle. Aiskhyloksen *[[Oresteia|Eumenideissa]]* Areiopagi oli paikka, johon Orestes joutui tuomittavaksi surmattuaan äitinsä Klytaimnestran, joka oli murhannut hänen isänsä Agamemnonin.

Areiopagin kukkulalla tai sen ympäristössä oli asutusta viimeistään geometrisella kaudella 800-luvulla eaa., jolta ajalta kukkulan rinteestä on löytynyt hautoja. Antiikin aikana kukkulan pohjoisrinteessä olevassa luolassa oli Erinysten eli kostottarien pyhäkkö. Kukkulalla oli myös Boreaksen ja amatsonien kultit, mutta niiden sijaintipaikkaa ei tiedetä. Areiopagin neuvoston tiedetään kokoontuneen paikalla viimeistään 600-luvulla eaa.

## Areiopagin neuvosto

Areiopagin neuvosto oli Ateenan vanhimpia instituutioita ja vanhastaan kaupungin arvostetuimpia ja vaikutusvaltaisimpia toimijoita. Se oli alun perin Ateenan kuninkaan neuvosto. Myöhemmin se koostui entisistä arkonteista. 400-luvulla eaa. neuvoston valtaa vähennettiin, minkä jälkeen se toimi pääasiassa tuomioistuimena murhatapauksissa.

*[[Apostolien teot|Apostolien tekojen]]* mukaan apostoli Paavali vietiin myös Areiopagille kuultavaksi levittämistään opeista hänen ollessaan Ateenassa, mikä on ajoitettu vuoteen 50–54 jaa. Paavali piti neuvostolle puheen, jossa hän selitti kristinuskon perusteita. Tapahtuman muistoksi ylös kukkulalle johtavien portaiden oikealle puolelle kallioon on kiinnitetty pronssilaatta, jossa on Paavalin pitämä puhe kreikan kielellä. Erään teorian mukaan Paavali olisi kuitenkin puhunut neuvostolle Kuninkaallisella stoalla, joka oli myös neuvoston käytössä.

## Rakennukset ja löydökset

Areiopagilla ei ole säilynyt merkittäviä rakennelmia. Kukkulalla on suorakulmaiseksi hakattuja kiviä, jotka ovat toimineet mahdollisesti joko alttareina tai syytettyjen ja syyttäjien istuimina oikeudenkäynnin aikana. Areiopagilta tehdyt esinelöydöt ovat Antiikin Agoran museossa. Niihin lukeutuu muun muassa haudoista löydettyjä geometrisen kauden koruja.

Areiopagin läheisyydessä sijaitsi lukuisia pyhäköitä ja muita rakennuksia. Näihin lukeutuu muun muassa Amyneion-niminen pyhäkkö kukkulan etelärinteessä.

## Lähteet

## Aiheesta muualla
Symbian (yritys)

**Symbian Ltd** oli Symbian -mobiilikäyttöjärjestelmää lisensoiva ja kehittävä yritys.

Psion julkaisi kesällä 1997 32-bittisen Epoc-käyttöjärjestelmän. Psionin henkilöt ehdottivat Nokialle Psionin ohjelmisto-osaston irrottamista erilleen. Nokia toi Ericssonin mukaan suunnitteluun ja myöhemmin Motorola otettiin mukaan. 24. kesäkuuta 1998 Symbian paljastettiin.

Symbian Ltd on perustettu vuonna 1998 ja sen omistivat yhteisesti Ericsson, Matsushita, Motorola, Nokia ja Psion.
Syyksi Symbianin perustamiselle on sanottu, että johtavat matkapuhelinvalmistajat halusivat välttää Microsoftin työpöytämonopolin leviämisen mobiililaitteisiin.

Ensimmäinen suurille markkinoille tarkoitettu Symbiania käyttävä älypuhelin oli kesällä 2002 julkaistu Nokia 7650 neljä vuotta yhteisyrityksen perustamisen jälkeen.

Kesäkuussa 2008 Nokia ilmoitti aikeista ostaa Symbianin osakkeet ja julkaista Symbianin ohjelmisto rojaltivapaasti muille yrityksille.
Kauppa valmistui joulukuussa 2008 tarkoituksena muuttaa yhtiö säätiöksi muiden yritysten tuella. Säätiö perustettiin nimellä Symbian Foundation.

## Lähteet

## Aiheesta muualla

*Symbianin viralliset verkkosivut
Punjab (Intia)

**Punjab** (myös **Pandžab**,  ) on osavaltio Luoteis-Intiassa. Se rajoittuu lännessä Pakistanin Punjabin provinssiin, Intian Jammu ja Kashmiriin pohjoisessa, Himachal Pradeshiin koillisessa, Haryanaan etelässä ja Rajasthaniin lounaassa. Sen pinta-ala on 50&nbsp;362 km² ja asukasluku 27&nbsp;704&nbsp;236 (2011). Osavaltion pääkaupunki on Chandigarh, joka itsessään ei kuitenkaan kuulu osavaltioon vaan on liittovaltion alue.

Intian jaossa vuonna 1947 Punjabin yhtenäinen alue jaettiin Intian ja Pakistanin hallitsemiin osiin. Intian hallitsema Itä-Punjab jaettiin vuonna 1966 enimmäkseen hindinkieliseen Haryanaan ja pandžabinkieliseen Punjabin osavaltioon. Pohjoisimmista osista muodostettiin Himachal Pradeshin osavaltio ja Chandigarh jäi osavaltiojaon ulkopuolelle erillisalueeksi.

Nimi Punjab tulee sanoista *pañj*, ’viisi’, ja *āb*, ’vesi’. Nämä viisi vettä ovat alueen joet Satluj, Beas, Ravi, Chenab ja Jhelum. Punjabin alueen tärkeistä joista vain kaksi (Satluj ja Beas) virtaa Punjabin osavaltion alueella, ja Ravi on rajajoki.

Punjab on Intian ainoa sikhienemmistöinen osavaltio. Sen asukkaista 57,9 prosenttia (2011) on sikhejä. Amritsarin kaupungissa sijaitsee sikhiläisyyden pyhin paikka, Kultainen temppeli.

## Maantiede
Punjabin korkeinta aluetta on Siwilikin vuoristo osavaltion koillisosassa, missä huiput ulottuvat 900 metriin. Sen eteläpuolella on kukkuloita, joita pitkin virtaa osan vuotta jokia, jotka eivät päädy mihinkään mereen vaan haihtuvat tasangolle tullessaan. Alueen etelä- ja länsiosat ovat jokien halkomaa tasankoa.

Punjabissa on mantereellinen subtrooppinen ilmasto. Kesät ovat hyvin kuumia. Siwalikeilla saadaan eniten sadetta, paikoin yli 1100 mm, kun taas osavaltion lounaisosassa sademäärä jää alle 300 millimetrin. Suurin osa vuoden sademäärästä kertyy monsuunisateista heinäkuun ja syyskuun välisenä aikana.

## Hallinnollinen jako

Punjabin osavaltio jakaantuu neljään *divisioonaan* ja 22 piirikuntaan:

**Divisioonat**:
*Firozpur
*Faridkot
*Patiala
*Jalandhar

**Piirikunnat**:

*Amritsar
*Barnala
*Bathinda
*Fazilka
*Firozpur
*Fatehgarh Sahib
*Faridkot
*Gurdaspur
*Hoshiarpur
*Jalandhar
*Kapurthala
*Ludhiana
*Mansa
*Moga
*Mohali
*Muktsar
*Pathankot
*Patiala
*Rupnagar
*Sangrur
*Shahid Bhagat Singh Nagar
*Tarn Taran

## Katso myös
*Kapurthala

## Lähteet

## Aiheesta muualla
Punjab (Pakistan)

**Punjab** (pandžabiksi ja ) on Pakistanin provinssi, joka on osa laajempaa Punjabin aluetta. Sen pinta-ala on 205&nbsp;345 neliökilometriä ja asukasluku oli vuoden 2017 väestönlaskennan mukaan noin 110 miljoonaa. Punjab on väkiluvultaan Pakistanin suurin ja pinta-alaltaan toiseksi suurin provinssi. Punjabin pääkaupunki on Lahore.

Punjabin pääkieli on punjab. Provinssin nimi tulee sanoista *punj* - "viisi" ja *aab* - "vesi" viitaten viiteen Punjabin alueen jokeen: Indus, Ravi, Chenab, Sutlej ja Jhelum. 

Monet sikhien pyhistä paikoista sijaitsevat Punjabissa, muun muassa ensimmäisen gurun Guru Nanakin syntymäpaikka Nankana Sahib. Alueen väestöstä suurin osa on kuitenkin muslimeja.

Hallinnollisesti Punjab on jaettu 36 piirikuntaan.

Provinssin kuvernööri surmattiin tammikuussa 2011.

## Koulutus
Punjabissa toimivia ja Pakistanin arvostetuimpiin kuuluvia yliopistoja ovat muun muassa Punjabin yliopisto, Bahawalpurin Islamia-yliopisto, Lahoren yliopisto, Faisalabadin maatalousyliopisto, UET Lahore (University of Engineering and Technology, Lahore), UET Taxila (University of Engineering and Technology, Taxila) ja ympäri Pakistania etäopetusta tarjoava Allama Iqbalin avoin yliopisto. 

## Merkittäviä kaupunkeja
*Lahore
*Faisalabad
*Rawalpindi
*Gujranwala
*Multan
*Sialkot
*Gujrat
*Sargodha
*Kasur

## Lähteet

## Aiheesta muualla
Krakkaus (kemia)

**Krakkaus** on kemiallinen prosessi, jossa mutkikkaat orgaaniset yhdisteet pilkkoutuvat yksinkertaisemmiksi. Reaktio perustuu hiiliatomien välisten sidosten katkaisemiseen. Krakkauksen avulla voidaan muuttaa raakaöljyn raskaita hiilivetyjä kevyemmiksi ja hyödyllisemmiksi yhdisteiksi, joista voidaan valmistaa esimerkiksi bensiiniä tai lämmitysöljyä.

**Lämpökrakkauksessa** käytetään suuria lämpötiloja, joissa hiiliatomien väliset sidokset hajoavat vapaa radikaali -mekanismilla. Reaktioita voidaan säädellä esimerkiksi painetta muuttamalla. Lämpökrakkausta on käytetty 1910-luvulta lähtien. 

**Katalyyttisessä krakkauksessa** reaktion syntymiseen käytetään jotakin katalyyttiä. Menetelmää käytettiin kaupallisesti ensi kerran 1930-luvulla. Siinä syntyvien tuotteiden oktaaniluku on korkeampi kuin lämpökrakkauksessa.

Myös muita krakkausmenetelmiä on kehitetty.

## Katso myös
* Leijukatalyyttinen krakkaus

## Lähteet
Krakkeri

**Krakkeri** tai **kräkkeri** (sitaattilaina englannin kielen sanasta *cracker*) on henkilö, joka murtautuu tietojärjestelmään ilman järjestelmästä vastaavan tahon lupaa. Myös tietokoneohjelmien kopiosuojausten murtajaa kutsutaan krakkeriksi. Sanaa *[[hakkeri]]* käytetään usein mediassa sanan *krakkeri* tilalla.

Tietojärjestelmään murtautumisessa vaaditaan joko syvällistä tietokoneohjelmien ja -ohjelmoinnin tuntemusta, kohdejärjestelmän käyttäjien varomattomuuden hyödyntämistä (social engineering) tai toisten kirjoittamia murtautumista avustavia ohjelmia. Myös henkilöä, joka esimerkiksi arvaa liian helpon salasanan ja täten pääsee järjestelmään, kutsutaan krakkeriksi.

Krakkeri on hieman horjuva sana, kuten hakkerikin, ja nopeasti muuttavassa ATK-slangissa mahdolliset viralliset suositukset eivät yleensä vastaa käytäntöä. Usein krakkerin määritelmään sisällytetään myös se, että henkilön on oltava hakkeri – siis jonkun toisen tekemän murtautumisohjelman käyttö ei tekisi käyttäjästään krakkeria. Kuitenkin on helpompi ajatella niin, että krakkeri tarkoittaa yksinkertaisesti murtautujaa riippumatta tekotavasta.

## Ohjelmistokopiointi Kiinassa
Kiinassa muun muassa Microsoft on halunnut puuttua maassa rehottavaan ohjelmistokopiointiin. Joulukuussa 2008 kiinni jäi Hong Lei, joka mursi Windows XP -käyttöjärjestelmän ja teki siitä oman *Tomato Garden Window XP* -kloonin, jota hän jakeli maksutta. Hänet tuomittiin Sun Xianshengin kanssa kolmen ja puolen vuoden vankeusrangaistukseen. Lisäksi Lei sai sakkoja noin 103&nbsp;000&nbsp;euron arvosta.

## Kuuluisia krakkereita ja krakkeriryhmiä
* Julian Assange
* Anonymous-ryhmä
* Mark Abene
* Kevin Mitnick
* Kevin Poulsen
* Sabu

### TCB
Tunnetuin suomalainen krakkeri lienee TCB-nimimerkkiä käyttänyt jyväskyläläinen ohjelmistosuunnittelija, joka murtautui syksyn 1997 ja kevään 1998 välillä kaikkiaan noin 130 yrityksen ja yhteisön tiedostoihin ja asenteli takaportteja. Murtojen kohteiksi joutuivat monet suomalaiset korkeakoulut, Nokia, Sonera sekä Yleisradio. Lisäksi hän pystyi lukemaan muun muassa kulttuuriministeri Claes Anderssonin ja opetusministeri Olli-Pekka Heinosen henkilökohtaisia sähköposteja. Hän perusteli tekojaan uteliaisuudella tutkia kohteiden tietoturvaa.

Helmikuussa 2001 Jyväskylän käräjäoikeus tuomitsi hänet viiden kuukauden ehdolliseen vankeusrangaistukseen luvattomasta käytöstä, tietomurrosta ja tietomurron yrityksestä, johon liittyi kaksi törkeää viestintäsalaisuuden loukkausta. Syytteet törkeästä luvattomasta käytöstä ja vahingonteosta hylättiin. Ehdollisen vankeusrangaistuksen lisäksi hänet tuomittiin maksamaan vahingonkorvauksia ja oikeudenkäyntikuluja asianomistajille noin 450&nbsp;000 markkaa. Hakkeri oli käräjäoikeuden tuomion aikaan 25-vuotias.

Sekä syyttäjä että tuomittu valittivat ratkaisusta Vaasan hovioikeuteen. Hovioikeus piti rikoksia yhtenä kokonaisuutena ja tuomitsi hakkerin kesäkuussa 2002 tietojärjestelmien törkeästä luvattomasta käytöstä seitsemän kuukauden ehdolliseen vankeusrangaistukseen.

## Katso myös
* Hakkerietiikka
* Red Team
* Warchalking

## Lähteet
Krakkaus

**Krakkaus** voi tarkoittaa:
*pitkäketjuisten hiilivetyjen kemiallista pilkkomista: krakkaus (kemia)
*tietojärjestelmään murtautumista: krakkeri
Hematologia

**Hematologia** on sisätautien toimialaan kuuluva erikoisala, joka tutkii ja hoitaa veritauteja. Hematologian alaan kuuluvia testejä tehdään kliinisissä laboratorioissa sekä perusterveydenhuollossa että erikoissairaanhoidossa. Näitä yleensä verestä tehtäviä tutkimuksia ovat esimerkiksi hemoglobiini (B -Hb), perusverenkuva (B -PVK), täydellinen verenkuva (B -TVK) tai valkosolujen erittelylaskenta (B -Diffi).

## Keskeiset tautiryhmät

* akuutit ja krooniset leukemiat
* myelooma
* imukudossyövät
* hyytymishäiriöt
**hemofilia
**von Willebrandin tauti

## Katso myös
*Kliininen kemia
*Verikoe

## Aiheesta muualla

*HUS, Hematologia
Georges Bizet

**Alexandre César Léopold** (**Georges**) **Bizet** (25. lokakuuta 1838 Pariisi – 3. kesäkuuta 1875 Bougival) oli ranskalainen säveltäjä. Hän on säveltänyt oopperan *[[Carmen]]*.

Bizet pääsi arvostettuun Pariisin konservatorioon jo yhdeksänvuotiaana. Vuonna 1857 hän voitti palkinnon yksinäytöksisellä operetillaan *Le Docteur Miracle*. Tämän jälkeen Bizet opiskeli kolme vuotta Roomassa. Siellä hän sävelsi muun muassa C-duurisinfoniansa ja oopperan *Don Procopio*. Palattuaan Roomasta Bizet asui loppuelämänsä Pariisissa ja omistautui täysin säveltämiselle. Vuonna 1863 hän sävelsi oopperan *[[Helmenkalastajat]]* (*Les pêcheurs de perles*). Vuonna 1875 valmistui Bizet’n tunnetuin teos, Prosper Mériméen pienoisromaaniin pohjautuva *Carmen*. Siitä ei tullut heti menestystä, mutta nykyään sitä pidetään yhtenä 1800-luvun merkittävimmistä. Bizet itse kuoli muutama kuukausi ensiesityksen jälkeen vain 36-vuotiaana. Ilmeisesti *Carmenin* aluksi saama viileä vastaanotto vaikutti osaltaan Bizet’n terveyden ennenaikaiseen murtumiseen.

## Sävellyksiä

### Oopperat ja operetit
* *[[Le Docteur Miracle]]*
* *[[Don Procopio]]*
* *[[Helmenkalastajat]]*
* *[[La Jolie Fille de Perth]]*
* *[[Djemilah]]*
* *[[Don Rodrigue]]*
* *[[Carmen]]*

### Sinfoniat
* *[[Sinfonia C-duuri (Bizet)|Sinfonia, C]]*
* Sinfonia, C, *[[Roma-sinfonia|Roma]]*
* Ode-sinfonia, *[[Vasco da Gama -ode-sinfonia|Vasco da gama]]*

### Orkesteriteokset
* *Alkusoitto*, A
* *Scherzo ja hautajaismarssi*, F-molli
* *Hautajaismarssi*, B-molli
* *[[Arlesitar (Bizet)|Arlesitar]]* (näytelmämusiikki ja kaksi siihen pohjautuvaa orkesterisarjaa)
* *[[Petite Suite d’Orchestre]]*
* Alkusoitto *[[Patrie-alkusoitto|Patrie]]*

### Hengellinen musiikki
* *Clovis ja Clothilde* (kantaatti)
* *David* (kantaatti)
* *[[Te Deum (Bizet)|Te Deum]]*

### Teokset kosketinsoittimille
* *Nocturne*, D
* *Lasten leikit*, pianoduo
* *Tunteellinen keskustelu*
* *Kuutamokävely*
* *Kolmas tanssi*

### Laulut
* *47 laulua*
* *Elämässäni on salaisuus*
* *Sinä et rukoile*

## Lähteet

## Aiheesta muualla

* 
* Vapaasti käytettävissä olevia Bizet'n partituureja Mutopia Project
Martha Argerich

**Martha Argerich** (s. 5. kesäkuuta 1941) on argentiinalainen pianisti. 

Argerich syntyi Buenos Airesissa. Äiti opetti hänet soittamaan pianoa. Hän esiintyi julkisesti ensimmäistä kertaa jo 8-vuotiaana soittamalla erään Wolfgang Amadeus Mozartin pianokonserton. Vuonna 1955 Argerichin perhe muutti Eurooppaan. Täällä hän opiskeli Friedrich Guldan ja Arturo Benedetti Michelangelin johdolla. Vuonna 1957 Martha Argerich voitti kaksi pianokilpailua muutaman viikon sisällä. Vuonna 1965 hän voitti Varsovan kansainvälisen Chopin-kilpailun. Ensimmäisen levytyksensä Deutsche Grammophonille hän teki vuonna 1967. Tästä alkoi vuosikymeniä kestänyt yhteistyö.

Argerichin laajaan ohjelmistoon kuuluu sävellyksiä 1800- ja 1900-luvun suurilta säveltäjiltä kuten Chopin, Schumann, Liszt, Debussy, Ravel, Franck, Prokofiev, Stravinski,  Šostakovitš, Tšaikovski, Bartok ja Messiaen sekä varhaisemmilta säveltäjiltä kuten Bach, Mozart ja Beethoven.

Argerich on kertonut tuntevansa olonsa yksinäiseksi sooloesityksissä. Hän suosii kamarimusiikkia ja konserttoja. Kamarimusiikkia hän on esittänyt 17-vuotiaasta alkaen. Hän on työskennellyt monien pianistien, muun muassa viulisti Gidon Kremerin ja sellistien Mischa Maisky ja Mstislav Rostropovitsh  kanssa.

Argerich on saanut kolme Grammy-palkintoa ja useita muita huomionosoituksia.

## Lähteet

## Aiheesta muualla
Alkusäteily

**Alkusäteily** on ydinpommin räjähdyksen alkuvaiheessa syntyvää ionisoivaa neutroni- ja gammasäteilyä. Alkusäteilyä muodostuu paljon esimerkiksi neutronipommin räjähtäessä. Alkusäteilyn lisäksi ydinräjähdyksessä syntyy säteilyä radioaktiivisesta laskeumasta.
Orogenia

**Orogenia** eli **vuorijonopoimutus** on prosessi, jossa vuoristo syntyy mannerliikuntojen työntäessä mannerlaattoja yhteen. Mannerlaattojen rajakohdat rutistuvat ja poimuttuvat luoden poimuvuoristoja. Rutistumakohta kohoaa ylös, koska sen täytyy säilyttää isostaattinen tasapaino. Poimuvuoristoa, jonka eroosio on kuluttanut kumpuilevaksi maastoksi, sanotaan peneplaaniksi.

## Vuorijonopoimutuksia maapallon historiassa

Luettelo ei ole täysin kattava.

### Eurooppa
* Svekokarjalainen (1&nbsp;900–1&nbsp;800 miljoonaa vuotta sitten)
* Kaledonialainen (440–360 miljoonaa vuotta sitten)
* Ural (permikausi)
* Variskilainen (muun muassa Iberian vuoret 450–350 miljoonaa vuotta sitten)
** Vanhavariskilainen (450–400 miljoonaa vuotta sitten)
** Keskivariskilainen (400–380 miljoonaa vuotta sitten)
** Uusvariskilainen (380–350 miljoonaa vuotta sitten)
*** Tulivuorenpurkauksia
* Karpaattien poimutus
* Alppilainen (noin 60–5 miljoonaa vuotta sitten)

### Aasia
* Himalaja (noin 65–55 miljoonaa vuotta sitten)

### Amerikka
* Laramiden vuorijononpoimutus, Kalliovuoret (noin 70–40 miljoonaa vuotta sitten)
* Andien poimutus (noin 200–0 miljoonaa vuotta sitten)
* Appalakkien poimutus (noin 350–300 miljoonaa vuotta sitten)

### Etelämanner
* Napier (4000 ±200 miljoonaa vuotta sitten) 
* Rayner  (noin 3500 miljoonaa vuotta sitten) 
* Humboldt (noin 3000 miljoonaa vuotta sitten) 
* Insel  (2650 ±150 miljoonaa vuotta sitten) 
* Varhainen Ruker (2000–1700 miljoonaa vuotta sitten) 
* Myöhäinen Ruker / Nimrod  (1000 ±150 miljoonaa vuotta sitten) 
* Beardmore orogeny (633–620 miljoonaa vuotta sitten) 
* Ross Orogeny (noin 500 miljoonaa vuotta sitten)
Kemiallinen merkki

**Kemiallinen merkki** on lyhyt, latinalaisia aakkosia käyttävä merkintätapa alkuaineelle. Kaikilla luonnollisilla alkuaineilla on yksi tai kaksi kirjainta pitkä kemiallinen merkki, mutta joillakin keinotekoisilla alkuaineilla se on väliaikaisesti kolme kirjainta pitkä. Kemiallisilla yhdisteillä on niissä olevien alku­aineiden kemiallisista merkeistä yhdistämällä muodostetut kemialliset kaavat.

Kun alkuaineen kemiallisessa merkissä on kaksi kirjainta, on aina ensimmäinen kirjain isolla ja jälkimmäinen pienellä. Täten esimerkiksi Co on koboltin kemiallinen merkki, kun taas CO on hiilimonoksidin eli hiilen (C) ja hapen (O) yhdisteen kemiallinen kaava. 

Kemiallisia merkkejä ja kaavoja käytetään esimerkiksi lyhenteinä, materiaalitekniikassa ilmaisemaan lejeerinkien seossuhteita ja reaktioyhtälöissä. Ne otettiin käyttöön 1800-luvun alkupuolella Jöns Jacob Berzeliuksen aloitteesta.  Merkit ovat alkuaineiden latinalaisten nimien lyhenteitä, esimerkiksi Au (kulta) on peräisin latinan sanasta *aurum*. Ne ovat tunnettuja maailmanlaajuisesti, kun taas monien vanhoista ajoista tunnettujen alku­aineiden nimet vaihtelevat eri kielissä. Niinpä esimerkiksi natriumin ja kaliumin kemialliset merkit ovat kaikkialla maailmassa Na ja K, vaikka muun muassa englannin kielessä näiden alkuaineiden nimet ovatkin  *sodium* ja *potassium*. 

Alkuaineen merkki on sama saman alkuaineen kaikille isotoopeille. Mikäli ne on tarpeen erottaa toisistaan, esimerkiksi ydin­fysiikassa, lisätään merkin yhteyteen isotoopin massaluku, joka kirjoitetaan merkin eteen yläkulmaan. Esimerkiksi 14C tarkoittaa hiili-isotooppia, jonka massaluku on 14, eli ns. radio­hiiltä.  Toisinaan lisätään myös alku­aineen järjestys­luku merkin eteen alakulmaan, jolloin mainitun isotoopin merkki on 146C.

Järjestysluvultaan suurimpia alkuaineita ei ole välttämättä vielä virallisesti nimetty, vaan ne ovat saaneet väliaikaisen nimen perustuen latinankielisiin lukusanoihin. Niiden väliaikaiset kemialliset merkit ovat kolmi­kirjaimisia, esimerkiksi alkuaine 119 on ununennium (Uue). Nykyisin suurin pysyvästi nimetty alkuaine on oganesson (Og), järjestysluku 118.

Suomalaisista alkuaineelle nimensä on antanut Johan Gadolin (gadolinium).

## Katso myös
*Luettelo alkuaineista
*Jaksollinen järjestelmä

## Lähteet

## Aiheesta muualla
William Shatner

**William Shatner** (s. 22. maaliskuuta 1931 Montreal) on kanadalainen näyttelijä, elokuvatuottaja, kirjailija ja laulaja. Hän on näytellyt muun muassa *[[Star Trek]]* -televisio­sarjan kapteeni James T. Kirkiä ja *[[Boston Legal]]* -sarjan Denny Cranea.

Shatner on julkaissut lukuisia kirjoja ja levyjä.

Shatner osallistui 90-vuotiaana oikealle 11 minuuttia kestäneelle avaruus­lennolle 13. loka­kuuta 2021 Blue Origin -yhtiön raketilla. Hänestä tuli tuolloin iäkkäin avaruudessa käynyt ihminen. Välittömästi lennon jälkeen hän puhui vuolain sanoin elämän haavoittuvuudesta. Sittemmin hän kertoi olleensa ennen lentoa täysin väärässä: kun odotettu avaruuslento lopulta toteutui, se ei tuntunutkaan hänestä juhlalta vaan hautajaisilta, sillä hän näki avaruudessa pelkkää mustaa ja kuolemaa. Lennon aikana hän ymmärsi, että maapallolla on kaikki se, mikä on arvokasta, ja ihminen tuhoaa sitä. Sen vuoksi hän tunsi suurempaa surua kuin oli koskaan tuntenut. Hän kutsui kokemustaan nimellä ''The Overview Effect.''

## Yksityiselämä
Shatner on ollut naimisissa neljä kertaa, Elizabeth Anderson Martinin (2001–2019), Nerine Kiddin (1997–1999), Marcy Laffertyn (1973–1996) ja Gloria Randin (1956–1969) kanssa. Shatnerilla on kolme lasta, Leslie Carol (1958), Lisabeth Mary (1960) ja Melanie (1964) ensimmäisestä liitostaan Gloria Randin kanssa.

## Teokset
### Fiktiokirjat

;TekWar-sarja

;*Star Trek* -sarja
Shatner, Judith Reeves-Stevens ja Garfield Reeves-Stevens
* *Star Trek: The Ashes of Eden*, 1995. 
* *Star Trek: The Return*, 1996. 
* *Star Trek: Avenger*, 1997. 
* *Star Trek: Spectre*, 1998. 
* *Star Trek: Dark Victory*, 1999. 
* *Star Trek: Preserver*, 2000. 
* *Star Trek: Captain’s Peril*, 2002. 
* *Star Trek: Captain's Blood*, 2003. 
;War-sarja
* *Man o’ War*, 1996. 
* *The Law of War*, 1998. 
;Quest for Tomorrow -sarja
* *Delta Search*, 1997. 
* *In Alien Hands*, 1997. 
* *Step into Chaos*, 1999. 
* *Beyond the Stars*, 2000. 
* *Shadow Planet*, 2002. 
;Sarjakuva
* *Star Trek: The Ashes of Eden*. DC Comics, 1995. 

### Tietokirjat
* *Captain's Log: William Shatner's Personal Account of the Making of "[[Star Trek V: The Final Frontier]]"*, Lisabeth Shatner, 1989. 
* *Star Trek Memories*, Shatner ja Chris Kreski, 1993. 
* *Star Trek Movie Memories*, Shatner ja Chris Kreski, 1994. 
* *Get a Life!*, Shatner ja Chris Kreski, 1999. 
* *Star Trek: I’m Working on That: A Trek from Science Fiction to Science Fact*, Shatner ja Chip Walker, 2002. 

## Diskografia
* 
* 
* 
* 
* 

## Valikoitu filmografia

* *[[Star Trek (alkuperäinen sarja)|Star Trek]]* (1966–1994)
* *[[Kolmas kivi auringosta]]* (1999–2000)
* *[[Boston Legal]]* (2004–2008)

## Lähteet

## Aiheesta muualla

* Viralliset kotisivut
* Star Trekin kotisivut
Karjalan Maa

**Karjalan Maa** oli pohjoiskarjalainen, Joensuussa ilmestyvä sanomalehti, joka aloitti vuonna 1917 nimellä **Korpi-Jaakko**. Lehteä kustansi KM-Yhtymä-konserniin kuuluva Maakunnan Kustannus Oy. Lehti oli Suomen Keskustan äänenkannattaja.

Seitsemänpäiväisenä ilmestynyt Karjalan Maa muuttui kesäkuussa 1987 kolmipäiväiseksi ja sitä alettiin painaa tabloidikokoisena, kun se kärsi 1980-luvulla tappion lehtisodassa paikalliskilpailija Karjalaiselle. Kesäkuussa 2010 lehden ilmestymismäärää supistettiin yhteen kertaan viikossa. Lokakuussa 2010 lehden jatkon kerrottiin olevan varma vain kesään 2011 saakka. Syyksi kerrottiin muutokset puolueiden lehdistötuessa.  Joulukuussa 2010 selvisi, että lehti lakkautetaan huhtikuun 2011 loppuun mennessä, sillä Karjalan Maa ei saa osuutta keskustan viestintätuesta seuraavalla vaalikaudella. Asia varmistui, kun keskustan puoluevaltuusto vahvisti puolueen talousarvion seuraavalle vuodelle. Karjalan Maan perustamisesta tuli lopettamisen aikoihin kuluneeksi 94 vuotta.  Lehdellä oli 2011 viisi työntekijää.

## Päätoimittajat
* Kalevi Kuusela
* Esko Lampinen
* Viljo Laitinen
* Reijo Erttola
* Tapani Timonen
*Pekka Känkänen
* Pekka Puustinen

## Toimittajia
* Heikki Turunen
*Seppo Eskelinen

## Lähteet

## Aiheesta muualla
*Karjalan Maa
Musikaali

**Musikaali** on näytelmä tai elokuva, jossa teatterinomaiseen toimintaan ja vuoropuheluun on lisätty ajan viihdemusiikin tyylissä toteutettuja laulu- ja tanssinumeroita. 

Eurooppalaisperäiset ooppera ja operetti saivat Yhdysvalloissa uuden jatkumon musikaalista. 1800-luvun Amerikassa lähinnä kiertävät teatteriseurueet esittivät usein tanssi- ja musiikkinumeroita, jotka eivät juonellisesti liittyneet toisiinsa. Musikaali liitti juonella numerot toisiinsa ja oopperan tai operetin tapaan kertoivat kokonaisen tarinan.  Usein musikaalin musiikki oli kuitenkin tyylillisesti kevyempää ja se sai aineksia amerikkalaisesta kansanmusiikista kuten bluesperinteestä, ja suurimuotoisesta konsertti- ja viihdemusiikista. Musikaalin sisältö on yleensä romanttinen ja komediallinen, mutta nykyaikainen musikaali voi käsitellä hyvin erilaisia, vakaviakin aiheita. Musikaali on ennen kaikkea yhdysvaltalainen ilmiö, erityisesti New Yorkin Broadwayllä tuotetaan edelleen lukumääräisesti eniten musikaaleja.  

Varhaisessa vaudeville-teatteriesityksissä oli jo 1890-luvulla tapana lisätä ajan tunnettuja sävelmiä kevyeen juoneen.  Varhaisissa musikaaleihin vaikuttivat musiikillisesti muun muassa synkopoitu ragtime-musiikki, joka 1800–1900-lukujen vaihteissa syntyi ja tuli muotiin, ja myös jazzin eri tyylit.

Nykyään musikaalit ovat usein läpisävellettyjä, itsenäisiä teoksia, jotka käyttävät aikansa popmusiikin tyyliä ja ne voivat kosketella kipeitäkin aiheita. Edelleen musikaalia kuitenkin pidetään juonellisesti kevyenä ja usein romanttinen liioittelu ja absurdit tilanteet kuuluvat musikaaleihin.

## Tunnettuja musikaaleja

*Annie
*Billy Elliot
* Cats
* Chicago
* Evita
* Viulunsoittaja katolla
* Hair
* Jesus Christ Superstar
* Les Misérables
* A Little Night Music
* My Fair Lady
* Oklahoma!
* The Phantom of the Opera
* Sound of Music
* West Side Story
* Grease
* Tanz der Vampire
* The Rocky Horror Show
* Mamma Mia!
* Sweeney Todd
* Wicked
*Maija Poppanen
*Hamilton
*

## Tunnettuja musikaalisäveltäjiä

* Irving Berlin
* Leonard Bernstein
* Rudolf Friml
* George Gershwin
* Jerome Kern
* Sylvester Levay
* Cole Porter
* Richard Rodgers ja Oscar Hammerstein II
* Sigmund Romberg
* Andrew Lloyd Webber
* Stephen Sondheim
*Stephen Schwartz
*Benj Pasek ja Justin Paul
*Benny Andersson ja Björn Ulvaeus
*Jerry Bock
*Frank Wildhorn
*John Kander ja Fred Ebb
*Claude-Michel Schönberg
*Lin-Manuel Miranda
*Jason Robert Brown

## Aiheesta muualla
*  Suomessa esitettyjä musikaaleja kausittain. Musikaalit Suomessa.
*
Multiplikatiivinen funktio

Lukuteoriassa **multiplikatiivisella funktiolla** tarkoitetaan funktiota *f*, jolle kaikilla keskenään jaottomilla kokonaisluvuilla *a* ja *b* pätee *f*(*ab*) = *f*(*a*) *f*(*b*). Jos ehto pätee myös kaikilla luvuilla *a* ja *b* jotka eivät ole keskenään jaottomia, sanotaan funktion olevan täydellisesti multiplikatiivinen.

## Esimerkkejä multiplikatiivisista funktioista

Esimerkkejä multiplikatiivisista funktioista, jotka ovat laajalti käytössä lukuteoriassa: 
* \phi(*n*): Eulerin fii \phi, niiden lukua *n* pienempien lukujen *a* lukumäärä, joilla *a* ja *n* ovat keskenään jaottomia.
* \mu(*n*): Möbiuksen funktio, niiden *n*:n alkutekijöiden lukumäärä, jotka ovat neliöttömiä. (täydellisesti multiplikatiivinen).
* syt(*n*,*k*): lukujen *n* ja *k* suurin yhteinen tekijä, missä *k* on kiinteä kokonaisluku.
* *d*(*n*): luvun *n* positiivisten tekijöiden lukumäärä,
* \sigma(*n*): kaikkien *n*:n positiivisten tekijöiden summa
* \sigma*k*(*n*): sigmafunktio, joka on kaikkien luvun *n* positiivisten tekijöiden *k*:nsien potenssien summa. Erikoistapauksina
** \sigma0(*n*) = *d*(*n*) ja
** \sigma1(*n*) = \sigma(*n*),
* 1(*n*): vakiofunktio, määritellään 1(*n*) = 1 (täydellisesti multiplikatiivinen)
* Id(*n*): identtinen funktio, määritellään Id(*n*) = *n* (täydellisesti multiplikatiivinen)
* Id*k*(*n*): potenssifunktio, määritelty Id*k*(*n*) = *n**k* kaikille luonnollisille luvuille (tai jopa kompleksiluvuille) *k* (täydellisesti multiplikatiivinen). Erikoistapauksina saadaan
** Id0(*n*) = 1(*n*) ja
** Id1(*n*) = Id(*n*),
* \epsilon(*n*): funktio, joka on määritelty \epsilon(*n*) = 1 jos *n* = 1 ja = 0 jos *n* > 1, tunnetaan myös nimellä *Dirichlet'n konvoluution multiplikatiivinen yksikkö* tai *yksikkö*; Tämä kirjoitetaan toisinaan muodossa *u*(*n*), ettei sitä sekoiteta Möbiuksen funktioon \mu(*n*).
* (*n*/*p*), Legendren symboli, missä *p* on kiinteä alkuluku (täydellisesti multiplikatiivinen).
* \lambda(*n*): Liouvillen funktio, jonka arvo on niiden alkulukujen lukumäärä, jotka jakavat luvun *n*. Liouvillen funktio on täydellisesti multiplikatiivinen.
* \gamma(*n*), joka määritellään \gamma(*n*)=(-1)\omega(n), missä additiivinen funktio \omega(*n*) on erillisten alkulukujen lukumäärä, jotka jakavat luvun *n*.
* Kaikki Dirichlet'n karakteristikat ovat täydellisesti multiplikatiivisia funktioita.

Esimerkki aritmeettisesta funktiosta, joka ei ole multiplikatiivinen on *r*2(*n*) - kuinka monella tavalla luku n voidaan esittää kahden kokonaisluvun neliöiden summana, esimerkiksi

:1 = 12 + 02 = (-1)2 + 02 = 02 + 12 = 02 + (-1)2

ja siten *r*2(1) = 4 ≠ 1. Tämä osoittaa, että funktio ei ole multiplikatiivinen. Kuitenkin *r*2(*n*)/4 on multiplikatiivinen.

## Katso myös
* Aritmeettinen funktio

## Lähteet
* 

### Viitteet
Morna

**Morna** on kapverdeläistä populaarimusiikkia. Se kehittyi portugalilaisesta fado-musiikista sekä brasilialaisesta modinhasta. 
Tunnetuin mornaa esittävä artisti on laulaja Cesária Évora. Mornaa säestetään yleensä ainakin cavaquinholla, klarinetilla, harmonikalla, viululla ja kitaralla.

## Lähteet
Charles Gounod

**Charles Gounod** (, ransk. ; 17. kesäkuuta 1818 Pariisi – 18. lokakuuta 1893 Saint-Cloud) oli ranskalainen säveltäjä. Hänen tunnettuja teoksiaan ovat oopperat *[[Faust (Gounod’n ooppera)|Faust]]* ja *[[Romeo ja Julia (Gounod’n ooppera)|Romeo ja Julia]]* sekä laulu *[[Ave Maria]]*.

## Elämä
Gounod syntyi Pariisissa, ja lapsena hän opiskeli musiikkia äitinsä johdolla. Hieman myöhemmin hän pääsi Pariisin konservatorioon opiskelemaan säveltäjä Fromental Halévyn johdolla. Vuonna 1839 Gounod sai kantaatistaan *Ferdinand* Prix de Romen. Myöhemmin hän muutti Italiaan, jossa hän kiinnostui Giovanni Pierluigi da Palestrinan musiikista.

Gounod sävelsi ensimmäisen oopperansa vuonna 1851, mutta ei saavuttanut suosiota ennen *Faustin* säveltämistä vuonna 1859. *Faust* perustui Johann Wolfgang von Goethen näytelmään. Myös vuonna 1867 ensiesitetty William Shakespearen näytelmään *[[Romeo ja Julia]]* pohjautuva ooppera *Roméo et Juliette* sai suosiota. Sitä esitetään yhä säännöllisesti. Vanhoilla päivillään Gounod sävelsi pääasiassa uskonnollista musiikkia, kuten laulun *Ave Maria*. Se perustui Johann Sebastian Bachin säveltämään preludiin, joka on ensimmäisenä hänen teoksensa *[[Das wohltemperierte Klavier]]in* ensimmäisessä kirjassa.

## Lähteet

## Aiheesta muualla

* 
*Vapaasti käytettävissä olevia Gounod’n partituureja Mutopia Project -sivustolla.
Seinä

**Seinä** on rakennuksessa tilaa jakava ja usein myös kantavana rakenteena toimiva pystysuora rakenneosa. Myös avattavia väliseiniä on olemassa.

Seiniä voidaan luokitella materiaalin, esimerkiksi puu-, kivi-, tiiliseinä, tai rakenteellisen tarkoituksen mukaan: esimerkiksi ulkoseinä, kevyt väliseinä, kantava väliseinä, paloseinä. Edelleen niille voidaan määrittää erilaisia arvoja esimerkiksi kantavuuden, palonkestävyyden, lämmön- ja ääneneristyskyvyn mukaan.

Nykyrakentamisessa on hyvin yleistä tehdä seinä kerroksellisena rakenteena eri materiaaleja käyttäen. Kerroksellisessa seinässä kullakin kerroksella voi olla oma tehtävänsä: seinä voi sisältää höyrynsulku-, tai lämmöneristekerroksen, tuulensuojan ja kantavan kerroksen. Kerroksellinen seinä on yleensä *rankarakenteinen*, sen sisällä on rangoista tehty pystyrunko, yleensä ranka 60 cm välein.

Massiivinen seinä on tehty kauttaaltaan samasta materiaalista. Tällaisia ovat muun muassa hirsiseinät, tiilimuurit ja jotkin kevytbetoniseinät.

*Ulkoseinän* tehtävänä on toimia suojana sääoloja ja jossain määrin rakennukseen sisääntunkeutumista vastaan. Ulkoseinä on osa rakennuksen vaippaa. Ulkoseinälle asetettavat lämmöneristysvaatimukset riippuvat siitä ovatko sen rajaamat tilat lämpimiä, puolilämpimiä, lämmittämättömiä vai jäähdytettyjä.

*Väliseinät* palvelevat ennen kaikkea tilanjakajina. Väliseinä voi olla tarvittaessa eristetty, esimerkiksi kylmätilan ja huonetilan välinen seinä. Väliseinä voi olla myös **osastoiva seinä**, eli joko ääntä tai paloa eristävä. 

**Kantavat seinät** voivat olla joko ulko- tai väliseiniä. Kantavan seinän tarkoitus on kannatella yläpuolisia kerroksia ja kattorakenteita, sekä rakennuksen käytön aiheuttamaa kuormaa. Rakennuksessa voi olla myös **jäykistäviä seiniä**, jotka vastaanottavat tuulikuormia.

Kantavien, osastoivien tai jäykistävien seinien purku tai aukotus vaatii rakennusvalvonnan luvan.

## Katso myös
*Ikkuna
*Katto
*Lattia
*Nenän väliseinä
*Ovi
*Soluseinä

## Aiheesta muualla

* rakennusperinto.fi Rankorakenne
Alonso Lobo

**Alonso Lobo** (25. helmikuuta 1555 Osuna – 5. huhtikuuta 1617 Sevilla) oli espanjalainen renessanssinajan säveltäjä. Lapsena hän lauloi sevillalaisen katedraalin kuorossa. Lobo sävelsi muun muassa messuja ja motetteja. Hänen säveltämäänsä maallista ja soitinmusiikkia ei ole säilynyt.

Lobon motetti *[[Versa est in luctum]]* on varsin usein levytetty teos. Säveltäjän merkittävimpiä aikalaisia Espanjassa olivat Tomás Luis de Victoria ja Francisco Guerrero.
Tietolan koulu

**Tietolan koulu** on Valkeakosken keskustassa toimiva perusopetusta antava koulu. Koulun oppilaat ovat lähinnä luokkien 1–6 oppilaita. Pienluokilla on myös 7–9 luokkien oppilaita. Tietola palvelee pienluokkaopetuksen osalta koko Valkeakosken aluetta ja tarjoaa harjaantumisopetuspalveluita myös Akaan ja Urjalan kunnan oppilaille. Koulun kanssa samassa rakennuksessa toimii esiopetusryhmä, joka on Keskustan varhaiskasvatusyksikön ryhmä.

Vuonna 2016 koulua kävi yhteenä 206 oppilasta.

Tietolan koulu sijaitsee osoitteessa Kirkkotie 2. Aiempi, Niementiellä sijainnut homehtunut koulurakennus purettiin pois.

## Lähteet

## Aiheesta muualla
*  Tietolan koulun kotisivut
Kersantti

**Kersantti** (vanh. ransk. sergent,  palveleva, palvelija, myöh. lat. erityisesti kuninkaan palvelija tai vasalli; lyhenne **kers.**) on aliupseerin arvo armeijassa.

## Historia
*Kersantti* tunnettiin jo 1200-luvulla merkityksessä sotilaspalvelija. Myöhäiskeskiajalla kersantti saattoi olla hyvin korkea arvo. Sana vakiintui 1500-luvun ensimmäisellä puoliskolla tarkoittamaan aliupseeria.

## Kersantti Suomessa
Kersantti (ruots. *sergeant*) on Suomen puolustusvoimissa käytössä oleva aliupseerin sotilasarvo. 

Suomalaisen kersantin arvomerkissä on kolme kapeaa kaluunakulmaa. Kersantti on niin sanottu perussotilasarvo, josta on johdettu alempi alikersantti ja ylempi ylikersantti. Upseerikokelas rinnastetaan kersanttiin, mutta on käytännön syistä varusmieskersanttia vanhempi.

Suomessa kersantit kuuluvat kahteen pääryhmään. Varusmieskersantit ovat ryhmänjohtajia, jotka on ylennetty tavanomaista vaativamman tehtävänsä tai erityisen hyvän palveluksen tai johtamistaitojen perusteella kersanteiksi. Tyypillinen tehtävä on joukkueen varajohtaja. Palkattuun henkilökuntaan kuuluvat kersantit ovat vakituisia tai määräaikaisessa virassa palvelevia sopimussotilaita tai aliupseereita. Nämä palvelevat yleensä kouluttajina (sopimussotilaat) tai erikoistehtävissä (aliupseerit), esimerkiksi varuskunnan vartiostossa. 

Reservissä kersantiksi voidaan ylentää vähintään kymmenen päivää kertausharjoituksissa palvellut alikersantti. Kersantti on korkein sotilasarvo, johon miehistöön kuuluva pystyy ylenemään suorittamatta aliupseerikoulua. Mikäli reserviläinen ylennetään alikersantista kersantiksi ilman aliupseerikoulua, täytyy ylennysperusteiden olla hyvin painavat. Lisäksi reservin kertausharjoituksissa henkilön on täytynyt saada koulutus vaativaan aliupseeritehtävään.


Kersantti varusmies kauluslaatta.svg|Kersantin kauluslaatta (varusmies)
Kersantti kauluslaatta.svg|Kersantin kauluslaatta
Kersantti kantahenkilökunta kauluslaatta.svg|Kersantin kauluslaatta (kantahenkilökunta)
Kersantti hihalaatta.svg|Kersantin hihalaatta
Kersantti kantahenkilökunta hihalaatta.svg|Kersantin hihalaatta (kantahenkilökunta) 


## Kersantti muissa maissa
Saksa on länsimaiden joukossa poikkeus, sillä sen armeijassa ei käytetä ranskan *sergeant*-sanaan palautuvaa arvonimeä, vaan kersanttia vastaava arvo on *Stabsunteroffizier*.

Kersantin arvon englanninkielinen vastine *sergeant* on käytössä myös englanninkielisten maiden poliisivoimissa, mutta se ei tarkoita kersanttia, vaan ylikonstaapelia.

## Kuvitteellisia kersantteja
* Kersantti Ärjylä, *[[Masi]]*-sarjakuvassa. Stereotyyppinen kuvaus yhdysvaltalaisesta vääpelistä (arvomerkki on E-7, *Sergeant First Class*). Arvon todellinen merkitys ja sen käännös kuvaavat hyvin sotilasarvon kääntämiseen liittyviä vaikeuksia.
* Kersantti Karoliina, Popedan kappaleessa ”Kersantti Karoliina”.

## Lähteet
* 

### Viitteet

## Aiheesta muualla
Ylikersantti

**Ylikersantti** (lyhenne **ylik.**; ruots. *översergeant*) on Suomen puolustusvoimissa käytössä oleva aliupseerien sotilasarvo. Ylikersantin arvomerkissä on neljä kapeaa kaluunakulmaa. Ylikersanttia alempi arvo on kersantti ja ylempi vääpeli.

## Ylikersantti Suomen puolustusvoimissa
Ylikersantit toimivat muun muassa opetusaliupseereina, joukkueenjohtajina tai kouluttajina sekä vartio- ja sotilaspoliisialan ammattitehtävissä. Vaativimpia ylikersantin tehtäviä ovat puolustusvoimien pelastusalan tehtävät joita ovat pelastusaliupseeri ja pelastusmestari. Myös lentokone ja helikopteriasentajien tehtävissä on ylikersantteja.

### Ylikersantit aiemmin

Vuosina 1994–2007 reservin vänrikit / aliluutnantit palvelivat sopimussotilaana ylikersantin arvossa. Nykyään ylikersantti on kuitenkin reservin aliupseereille ja aliupseerin virassa palvelevien arvo.

## Ylikersantit muissa valtioissa

Monissa anglosaksisissa maissa kuten Yhdysvalloissa ja Yhdistyneessä kuningaskunnassa vastaava sotilasarvo on nimeltä *staff sergeant*. Yhdysvaltojen laivaston vastaava arvo on *petty officer first class* ja Yhdistyneen kuningaskunnan kuninkaallisessa laivastossa *petty officer*. Suomen merivoimien arvoja englanniksi käännettäessä käytetään yleensä yhdysvaltalaisia arvoja, koska arvorakenne on samankaltainen.

## Arvomerkki


Kuva:Ylikersantti_kauluslaatta.svg|Suomen armeijan ylikersantin kauluslaatta


## Lähteet
Sotilasmestari

**Sotilasmestari** (lyhenne sotmest; ruots. *militärmästare*) on Suomen puolustusvoimissa käytössä oleva sotilasarvo. Sotilasmestari kuuluu aliupseereihin, ja on näistä sotilasarvoltaan korkein. Arvoon voidaan ylentää mestaritason tehtävissä ja aliupseerien mestariopinnot suorittanut ammattisotilas, joka on hankkinut laajan kokemuksen. Ylennyksen edellytyksenä on aina hyvä fyysinen suorituskyky ja kenttäkelpoisuus.

Sotilasmestarista seuraavaksi alempana sotilasarvoltaan on ylivääpeli (merivoimissa ylipursimies) ja ylempänä upseereihin lukeutuva vänrikki (merivoimissa aliluutnantti). Vielä 1990-luvulla sotilasmestari oli rauhan aikana sotilaana vanhempi kuin vänrikki ja aliluutnantti (sodan aikana arvojärjestys olisi ollut toisin päin), mutta myöhemmin tämä poikkeama poistettiin, ja vänrikistä tuli sotilasmestaria vanhempi sotilas niin rauhan kuin sodankin aikana.

Nykyisessä järjestelmässä upseeri on aina aliupseerien esimies ja aliupseeri miehistöön kuuluvien esimies.

Sotilasmestarin arvomerkissä on yksi paksu ja sen alapuolella kaksi ohuempaa arvomerkkikulmaa. Sotilasmestari on ylin sekä kantahenkilökunnan että reservin aliupseerin arvoista. Sotilasmestarin arvo oli käytössä myös vanhassa toimiupseerijärjestelmässä. Sotilassanonnan mukaan sotilasmestari on ollut ”aliupseerien kenraali”. Samalla, kun otettiin käyttöön nimitys sotilasammattihenkilö vuonna 1995, kantahenkilökunnan sotilasarvoista lakkautettu sotilasmestarin sotilas- ja palvelusarvo palautettiin käyttöön, ja ensimmäinen uusi sotilasmestari nimitettiin kesällä 2005.

Sotilasmestarin tehtäviä ovat esimerkiksi joukko-osaston esikunnan toimistoupseerin ja sotilasopetuslaitosten vanhemman kouluttajan tehtävät sekä vartioston johtajan tehtävä.

## Arvomerkit


Kuva:Sotilasmestari kauluslaatta.svg|Sotilasmestarin kauluslaatta
Kuva:Sotilasmestari hihalaatta.svg|Maa- ja ilmavoimien sotilasmestarin hihalaatta
Kuva:Sotilasmestari l hihalaatta.svg|Merivoimien sotilasmestarin arvomerkki


## Lähteet

## Aiheesta muualla
* Ruotuväki  Uutinen sotilasmestarien paluusta
Fado

**Fado** on Portugalissa 1820-luvulla kehittynyt kansanmusiikin tyylilaji. Se kehittyi mahdollisesti brasilialaisista musiikin tyyleistä, kuten lundumista ja modinhasta. Fadon merkittävimmät tyylilajit ovat Lissabonin fado (fado de Lisboa) ja Coimbran fado (fado de Coimbra), joista Lissabonin fado on vanhempi. Coimbran fadosta tuli suosittua 1900-luvun alkupuolella. Sanoituksiltaan fado on tyypillisesti surumielistä.

Fado liitettiin vuonna 2011 Unescon aineettoman kulttuuriperinnön luetteloon. Asiaa lobattiin portugalilaisten taholta aktiivisesti pari vuotta. Keulakuvina hankkeen edistämisessä toimivat Mariza ja Carlos do Carmo.

## Fadomuusikkoja ja -yhtyeitä
* Cristina Branco (s. 1972)
* Alfredo Marceneiro (1891–1982) 
* Mafalda Arnauth (s. 1974)
* Mariza (s. 1973) 
* Dulce Pontes (s. 1969)
* Amália Rodrigues (1920–1999)
* Maria Severa (1800-luvulla)
* Madredeus
* Misia

## Lähteet

## Aiheesta muualla

* Portal do Fado
Theba

**Theba** (myös *Thebe*, *Teebe* tai *Teeba*,  tai ) tai **Thebai** (, ) voi viitata seuraaviin:

* Theba, kaupunki muinaisessa Egyptissä
* Theba eli Thebai, antiikin aikainen kaupunki Boiotiassa Kreikassa
** Thíva, nykyinen kaupunki ja kunta Boiotian alueyksikössä Keski-Kreikan alueella

* Thebai, antiikin aikainen kaupunki Akhaia Fthiotiissa Thessaliassa Kreikassa
* Thebai, antiikin aikainen kaupunki Jooniassa
* Thebe eli Thebai, antiikin aikainen kaupunki Myysiassa

* Thebe, Jupiterin kuu
Big Mac

**Big Mac** (lausutaan IPAn mukaan [big m&aelig;k]) on McDonald’s-pikaruokalayhtiön hampurilainen. Se on McDonald’sin ainoa kerroshampurilainen eli hampurilainen, jossa on kolme eri sämpylänosaa: pohja, päällinen ja keskiosa. Sen pihvi on naudanlihaa. Big Mac -hampurilaista myydään McDonald’s-ravintoloissa ympäri maailman. Big Macin kehitti vuonna 1967 Michael "Jim" Delligatti Uniontownissa Pennsylvaniassa, jossa hän toimi McDonald'sin franchising-yrittäjänä. Delligatti kuoli  98-vuotiaana vuonna 2016. 

Hampurilainen koostuu yleisesti kahdesta jauhelihapihvistä, kastikkeesta, salaatista, juustosta, suolakurkusta, kuivasipulista ja sämpylästä. Pihvit on maustettu mineraalisuolalla ja mustapippurilla. Big Macissä käytetään emulgointiaineita E472e3 ja E 4813 sekä säilöntäainetta E282. Erikoiskastike () on Thousand Island -tyyppinen. Valmistusprosessi on yhtiön mukaan salainen, vaikka kastikkeen ainesosat onkin julkaistu. Kastiketta tekee McCormick Isossa-Britanniassa.

## Big Mac -indeksi

Big Maciä myydään maailmanlaajuisesti. *[[The Economist]]* on luonut sen pohjalta leikkimielisen Big Mac -indeksin, jolla mitataan eri maiden hintatasoa. Big Mac on standardoitu tuote, joka on kaikkialla lähestulkoon samanlainen. Sen kustannuksiin sisältyy raaka-aineiden lisäksi työvoiman hinta. Tämän takia se soveltuu kustannusvertailuihin.

## Lähteet

## Aiheesta muualla

* Big Mac Suomen McDonald'sin sivuilla
UNMEE

**UNMEE** eli **United Nations Mission in Ethiopia and Eritrea** oli vuosina  2000-2008 toiminut Yhdistyneiden kansakuntien rauhanturvaamis- ja sotilastarkkailuoperaatio Etiopian ja Eritrean raja-alueella. Operaatioon  osallistui enimmillään 4&nbsp;200 sotilasta 47 maasta. Sen päätehtävänä oli valvoa Etiopian ja Eritrean raja-alueilla maiden välistä rauhansopimusta. Vuosina 1998–2000 maat kävivät keskenään rauhansopimukseen päättyneen rajasodan, jossa kuoli 70 000 ihmistä.

Yhdistyneiden kansakuntien suomalainen Rauhanturvajoukko Etiopiassa ja Eritreassa (**YKSRJEE**) toimi 207 hengen vahvuisena  alueella 14. kesäkuuta 2003 – 15. joulukuuta 2004. Ennen suomalaisen rauhanturvajoukon saapumista operaatiossa palveli viisi sotilastarkkailijaa sekä kaksi esikuntaupseeria ja sen poistumisen jälkeen alueelle jäi neljä suomalaista upseeria esikuntaan Asmaraan sekä seitsemän sotilastarkkailijaa.

7. joulukuuta 2005 julkistettiin, että Eritrea on lähettänyt YK:lle kirjeen, jossa se määrää länsimaiset rauhanturvaajat poistumaan Eritreasta kymmenen päivän kuluessa. Kirje koski ainoastaan UNMEE-operaatioon osallistuvia henkilöitä, ei esimerkiksi Punaisen ristin henkilöstöä. Osa Asmaran esikunnan toiminnasta ja henkilöstöstä siirrettiin Etiopian Addis Abebaan.

Aikaisemmin syksyllä Eritrea oli jo kieltänyt rauhanturvaajien helikopterilentotoiminnan, mikä vaikeutti tehtävien suorittamista (mm. henkilöstön sairausevakuointeja ja rajavyöhykkeen tarkkailua ilmasta). Eritrea myös rajoitti maapartioiden liikkumista rajavyöhykkeellä. Eritrea on ilmoittanut olevansa tyytymätön siihen, että se ei ole vielä saanut haltuunsa kaikkia rauhansopimuksen sille lupaamia alueita. (Vrt. BBC:n kartta alueesta). Suomesta paikalla on kaksi rauhanturvaajaa.

Vastalauseena Eritrean YK:n henkilöstöön kohdistamille rajoitteille uhkasi Yhdistyneet kansakunnat eräänä vaihtoehtona vetää joukkonsa pois Eritrean ja Etiopian väliseltä rajalta, mikä olisi saattanut merkitä uutta Eritrean ja Etiopian välistä rajasotaa.

Syksyllä 2006 Eritrea siirsi joukkojaan rajavyöhykkeelle sadonkorjuuseen, mitä on tapahtunut muinakin vuosina. Tällä kertaa mukana oli kuitenkin useita tankkeja.

YK:n turvallisuusneuvosto hyväksyi 30. heinäkuuta 2008 yksimielisesti päätöslauselman 1827, joka päätti  UNMEE:n operaation päättyneeksi. Päätös lopettamiselle oli Eritrean asettaminen taloudellisiin sanktioihin joiden seurauksena  polttoainetoimitukset katsesivat mikä taas johti siihen että operaation jatkuminen oli mahdotonta.

## Lähteet

## Aiheesta muualla

* Suomalaiset vetäytyvät Eritreasta 
* Rauhanturvaajien merkit
* UNMEE Puolustusvoimien sivuilla 
* UNMEE:n virallinen kotisivu
* UNMEEOnline - Operaation kotisivut
John von Neumann

**John von Neumann** (**János Lajos Margittai Neumann**; 28. joulukuuta 1903 Budapest, Itävalta-Unkari – 8. helmikuuta 1957 Washington, Yhdysvallat) oli unkarilaissyntyinen yhdysvaltalainen matemaatikko, joka työpanoksellaan kehitti kvanttimekaniikkaa, joukko-oppia, tietojenkäsittelytiedettä, taloustiedettä ja muita matematiikan osa-alueita eteenpäin.

Von Neumann osallistui Manhattan-projektiin, jossa suunniteltiin Yhdysvaltojen ydinase. Hän oli myös kylmän sodan haukkoja, mistä kertoo sitaatti: ”If you say why not bomb them [Neuvostoliittoa] tomorrow, I say, why not today. If you say today at five o’clock, I say why not one o’clock.” ('Jos Venäjää halutaan pommittaa huomenna, kysyn miksei tänään. Jos tänään kello viisi, kysyn miksei yhdeltä.')

Von Neumann on yksi nykyaikaisen tietotekniikan isistä. Hän kehitti vuonna 1946 valmistunutta maailman ensimmäistä elektronista tietokonetta ENIACia. Suuri osa nykyaikaisista tietokoneista perustuu John von Neumannin kehittämään toimintaperiaatteeseen (von Neumannin arkkitehtuuri), jota hän kuvasi keskeneräiseksi jääneessä muistiinpanosarjassaan *First Draft of a Report on the EDVAC*. Von Neumann oli tietoinen Alan Turingin työstä, mutta ei suhtautunut siihen lähteenä tietokonearkkitehtuurille vaikka pitikin sitä mielenkiintoisena komputaation kannalta.

Neumann on peliteorian kehittäjä.

Neumann muutti Yhdysvaltoihin vuonna 1930, kun hänet kutsuttiin Princetonin yliopistoon. Hän työskenteli alkuun luennoitsijana ja vuodesta 1933 yhtenä Princetonin Institute for Advanced Studyn kuudesta alkuperäisestä professorista.

## Lähteet
*Rheingolg, Howard: *Tools for Thought*. The MIT Press, 2000.

### Viitteet

## Aiheesta muualla
* Planning and coding of problems for an electronic computing instrument ... report on the mathematical and logical aspects of an electronic computing instrument, Part II.